கேள்வி: பிரக்யா து. யாதவ் - பணி பற்றி தகவல் சொல்.
பதில்: யாதவ் 2003 ஆம் ஆண்டு புனேவில் உள்ள தேசிய தீநுண்மியியல் ஆய்வு நிறுவனம் சேர்ந்தார். 2006ஆம் ஆண்டு, உயிரியல் பாதுகாப்பு நிலை நான்காம் ஆய்வக (BSL 4) மேலாண்மை பயிற்சிக்காக அமெரிக்காவின் நோய்க் கட்டுப்பாடு மற்றும் தடுப்பு மையங்களுக்குச் சென்றார். அமெரிக்காவிலிருந்து திரும்பிய பிறகு, தேசிய தீநுண்மியியல் நிறுவனத்தில் உபாநி-4 ஆய்வகத்தை அமைப்பதில் இவர் ஈடுபட்டார். இந்த ஆய்வகம் 2013இல் செயல்பாட்டுக்கு வந்தது. தேசிய நீநுண்மியியல் நிறுவனத்தில் உயிரியல் பாதுகாப்பு நிலை 4 ஆய்வகத்தின் பொறுப்பாளராக ஆனார். கடுமையான தீவிர சுவாசத் தொகுதி கொரோனா வைரஸ் 2 தனிமைப்படுத்துவதிலும், உள்நாட்டு கோவிட்-19 தடுப்பூசிகளான கோவாக்சின் மற்றும் சைகோவ்-டி ஆகியவற்றை உருவாக்க விலங்கு ஆய்வுகளை நடத்துவதிலும் யாதவ் முக்கியப் பங்கு வகித்தார். கொங்கோ காய்ச்சல், நிபா தீநுண்மி, இபோலா தீநுண்ம நோய், ஹன்டான் ஆர்த்தோஹான்டாவைரசு, கியாசனூர் வன நோய், தீநுண்மக் குருதிப்போக்குக் காய்ச்சல், கடுமையான கடுமையான சுவாச நோய்க்குறி கொரோனா தீநுண்மி ஆகியவற்றில் இவருக்கு நிபுணத்துவம் உள்ளது. கடந்த 17 ஆண்டுகளில் இவரது மருத்துவ ஆராய்ச்சியில் 226 சக மதிப்பாய்வு செய்யப்பட்ட ஆய்வுக் கட்டுரைகளை இணைந்து எழுதியுள்ளார். யாதவ் 2017ஆம் ஆண்டில் கொங்கோ காய்ச்சல் குறித்த சர்வதேசச் சங்கத்தின் ஆலோசனைக் குழுவில் உறுப்பினராக ஆனார். இவர் 2019ஆம் ஆண்டில் நிபாவிற்கான தொற்றுநோய் தயார்நிலை கண்டுபிடிப்புகளுக்கான கூட்டணியின் தரநிலை மதிப்பீடுகளின் பணிக்குழு உறுப்பினராக உள்ளார். 2020ஆம் ஆண்டில் நிபா தீநுண்மி குறித்த உலக சுகாதார அமைப்பு தென்கிழக்கு ஆசிய ஆய்வு நிறுவன நிபுணர் குறிப்புக் குழுவின் உறுப்பினராகவும் ஆனார். ஏப்ரல் 2022இல் இந்திய மருத்துவ ஆய்வு இதழ் வெளியிடப்பட்ட இவரது ஆராய்ச்சி ஆய்வில், வௌவால் கொரோனா தீநுண்மிகளை மனிதர்களுக்கு நோயை ஏற்படுத்தும் என்பதற்கு எந்த ஆதாரமும் இல்லை என்றும், கோவிட்-19 பெருந்தொற்று காரணமான கடுமையான தீவிர சுவாசத் தொகுதி கொரோனா வைரஸ் 2 வௌவால் கொரோனா வைரசுகளுக்கும் எந்தத் தொடர்பும் இல்லை என்றும் தெரிவித்தார்.